.1

Стълбищата и стълбите, коридорите и вратите осигуряват лесен достъп до палубата за качване в спасителните лодки и плотове откъм всички отделения за пътниците и екипажа и от обичайните работни отделения на екипажа, различни от машинните отделния. По-специално, се спазват следните изисквания: .1 Под палубата на водонепроницаемите прегради от всяко водонепроницаем отсек или отделение или група от отделения, ограничени по подобен начин, се осигуряват две възможности за евакуация, най-малко едната от които не трябва да зависи от водонепроницаеми врати. По изключение, едната възможност за евакуация може да бъде премахната, като се обърне необходимото внимание на характера и местоположението на отделенията, както и на броя лица, които обикновено могат да работят там. В такъв случай, единствената възможност за евакуация трябва да осигурява безопасна евакуация. За корабите, построени на или след 1 януари 2003 г., гореупоменатото премахване може да бъде дадено само за отделения за екипажа, в които се влиза само понякога, като в този случай евкуационната пътека не трябва да зависи от водонепроницаеми врати. .2 Над палубата на водонепроницаемите прегради от всяка главна вертикална зона или отделение или група от отделения, защитени по подобен начин, се осигуряват най-малко две възможности за евакуация, като най-малко едната от тях води до стълбище, осигуряващо вертикална евакуация. .3 В случай, че от даден радиотелеграфен пункт няма пряк достъп до откритата палуба, се подсигуряват две възможности за евакуация или за достъп до този пункт, единият от които може да бъде илюминатор или прозорец с достатъчна големина, или някаква друга възможност. .4 В съществуващи кораби от клас B дължината на коридор или на част от коридор, от който има само една евакуационна пътека, не трябва да превишава: .1 5 m за корабите, построени на и след 1 октомври 1994 г., .2 13 m за корабите, построени преди 1 октомври 1994 г., превозващи повече от 36 пътници, и .3 7 m за корабите, построени преди 1 октомври 1994 г., превозващи не повече от 36 пътници. В новите кораби от класове A, B, C и D коридори, лобита или част от коридор, от които има само една евакуационна пътека са забранени: Задънените коридори в сервизни зони, необходими за експлоатацията на кораба, като станции за течно нефтено гориво и напречни снабдителни коридори, са разрешени, при условие че такива задънени коридори са отделени от жилищните зони за екипажа и до тях няма достъп от жилищните зони за пътниците. Когато част от коридор има дълбочина, която не превишава ширината му, тя се счита за ниша или за локално продължение, и е разрешена. НОВИ КОРАБИ ОТ КЛАСОВЕ В, С И D, ПОСТРОЕНИ ПРЕДИ 1 ЯНУАРИ 2003 ГОДИНА: .5 Най-малко една от възможностите за евакуация съгласно точки.1.1 и.1.2 трябва да представлява леснодостъпна стълбищна клетка, която да осигурява непрекъснато противопожарно убежище от нивото, от което тръгва, до съответните палуби за качване в спасителните лодки и плотове или до най-горната палуба, ако палубата за качване не стига до разглежданата главна вертикална зона. Във втория случай до палубата за качване се осигурява пряк достъп посредством външни открити стълбища и преходни мостици, които трябва да са снабдени с аварийно осветление в съответствие с правило III/5, точка.3 и с подова повърхност против подхлъзване. Граничните повърхности, гледащи към външни открити стълбища и преходни мостици, които представляват част от евакуационна пътека, трябва така да са защитени, че пожар в някое затворено отделение зад такива разделителни повърхности, да не възпрепятства евакуирането към местата за качване. Ширината, броят и непрекъснатостта на възможностите за евакуация е, както следва: .1 Светлата ширина на стълбищата не трябва да бъде по-малко от 900 mm, ако това е обосновано и осъществимо от гледна точка на държавата членка, но в никакъв случай по-малко от 600 mm. От двете страни на стълбищата трябва да има парапети. Минималната светла ширина на стълбищата се увеличава с 10 mm за всяко допълнително лице над 90 лица. Максималната светла ширина между парапетите, когато стълбищата са по-широки от 900 mm, трябва да бъде 1800 mm. Общият брой на лицата, които се евакуират по тези стълбища, се приема, че е две трети от екипажа и всички пътници в зоните, обслужвани от тези стълбища. Ширината на стълбищата трябва най-малкото да отговаря на стандарта, определен в Резолюция А.757(18) на ММО. .2 Всички стълбища, оразмерени за повече от 90 души, трябва да бъдат разположени надлъжно на кораба. .3 Отворите на вратите и коридорите, както и стълбищните площадки, съставляващи част от възможностите за евакуация, се оразмеряват като стълбищата. .4 Стълбищата не трябва да превишават 3,5 m по вертикала без да е предвидена стълбищна площадка, а ъгълът на наклона да не е по-голям от 45 °. .5 Площта на стълбищните площадки на всяко палубно ниво не трябва да е по-малка от 2 m2, като се увеличава с 1 m2 за всеки 10 души, надвишаващи 20 души, но не е необходимо да бъде по-голяма от 16 m2, освен за тези площадки, които обслужват общи отделения с пряк достъп до стълбищната клетка. КОРАБИ ОТ КЛАСОВЕ B, C И D, ПОСТРОЕНИ НА ИЛИ СЛЕД 1 ЯНУАРИ 2003 ГОДИНА: .5а Най-малко една от възможностите за евакуация съгласно точки.1.1 и.1.2 трябва да представлява леснодостъпна стълбищна клетка, която да осигурява непрекъснато противопожарно убежище от нивото, от което тръгва, до съответните палуби за качване в спасителни лодки и плотове или до най-горната палуба, ако палубата за качване не стига до разглежданата главна вертикална зона. Във втория случай се осигурява пряк достъп до палубата за качване посредством външни открити стълбища и преходни мостици, които се осигуряват с аварийно осветление в съответствие с правило III/5.3 и с подови повърхности против подхлъзване. Граничните повърхности, разположени срещу откритите външни стълбища и преходни мостици, съставляващи част от за евакуационна пътека и граничните повърхности, разположени по начин, при който в случай на пожар нарушената им функционалност би възпрепятствала евакуацията към палубата за качване, трябва да са с пожароустойчивост, включително и стойности на изолацията, които съответстват на таблици 4.1—5.2, според случая. Ширините, броят и непрекъснатостта на възможностите за евакуация трябва да отговарят на изискванията на Кодекса за системите за противопожарна безопасност: НОВИ КОРАБИ ОТ КЛАСОВЕ В, С И D, ПОСТРОЕНИ НА ИЛИ СЛЕД 1 ЯНУАРИ 2003 ГОДИНА И СЪЩЕСТВУВАЩИ КОРАБИ ОТ КЛАС В: .6 Осигурява се удовлетворителна защита на достъпа от стълбищните клетки до местата за качване в спасителните лодки и плотове. КОРАБИ ОТ КЛАСОВЕ B, C И D, ПОСТРОЕНИ НА ИЛИ СЛЕД 1 ЯНУАРИ 2003 ГОДИНА: .6а Защитата на достъпа от стълбищните клетки до местата за качване в спасителните лодки и плотове се осигурява директно или посредством защитени вътрешни пътеки, които притежават пожароустойчивостта и степените на изолация, определени за стълбищни клетки в таблици 4.1—5.2, според случая. НОВИ КОРАБИ ОТ КЛАСОВЕ B, C И D: .7 В допълнение към аварийното осветление, което се изисква от правила II-1/Г/3 и III/5.3, възможностите за евакуация, включително стълбищата и изходите трябва да са маркирани с осветление или с фотолуминесцентни указателни ленти, разположени на не повече от 0,3 m над палубата във всички точки на евакуационна пътека, включително на ъглите и пресечните точки. Маркирането трябва да дава възможност на пътниците да открият всички евакуационни пътеки и изходите за евакуация. В случай че се използва електрическо осветление, то се захранва от аварийния енергиен източник и е направено така, че повредата на отделна лампа или прекъсването на светещата ивица да не води до неефективност на маркировката. Освен това, всички обозначения по евакуационните пътеки и маркировката на местата с противопожарно оборудване трябва да бъдат от фотолуминесцентен материал или да са осветени. Администрацията на държавата на знамето гарантира, че такова осветително и фотолуминесцентно оборудване е било оценено, изпитано и приложено в съответствие с насоките в Резолюция А.752(18) на ММО. Въпреки това, за нови кораби от класове B, C и D, построени на или след 1 януари 2003 г., администрацията на държавата на знамето трябва да гарантира, че такова осветително или фотолуминесцентно оборудване е било оценено, изпитано и приложено в съответствие с Кодекса за системите за противопожарна безопасност. КОРАБИ ОТ КЛАСОВЕ B, C И D, ПОСТРОЕНИ НА ИЛИ СЛЕД 1 ЯНУАРИ 2003 ГОДИНА: .8 За корабите, превозващи повече от 36 пътници, изискванията на точка.1.7 от настоящото правило II-2/Б/6 се прилагат и за жилищните отделения на екипажа. .9 Врати, които обикновено са заключени, съставляващи част от евакуационна пътека. .1 За отключване на вратите на каютите от вътрешната страна не трябва да е необходим ключ. Също така, по нито една от определените евакуационни пътеки не трябва да има врати, за чието отключване е необходим ключ, когато движението през вратата е по посока на евакуацията. .2 Евакуационните врати на общите отделения, които обикновено са със задействана блокировка, трябва да са снабдени със средство за бързо освобождаване на блокировката. Такива средства се състоят от механизъм за блокиране на вратата, снабден с устройство, което освобождава блокировката при упражняване на сила по посока на евакуацията. Механизмите за бързо освобождаване се конструират и монтират в съответствие с изискванията на администрацията на държавата на знамето, и по-конкретно: .2.1 представляват лостове или пана, действащата част на които обхваща най-малко половината от ширината на крилото на вратата, най-малко на 760 mm и не повече от 1120 mm над палубата; .2.2 освобождават блокировката на вратата, когато се упражни сила, не по-голяма от 67 N; и .2.3 не са оборудвани с някакво заключващо устройство, застопоряващ винт или друг механизъм, който да предотвратява освобождаването на блокировката при оказване на натиск върху освобождаващия механизъм.